Mudirîya Weşîye ya Dêrikî seba wakayanê muhtemelan ê vîrusê Korona amadekarîya xo kena. Mudirîya Weşîye ya Dêrikî da zanayene ke seba ke nêweşê vîrusê Korona bêrê weşkerdene Nêweşxaneyê Şarî yê Dêrikî de seba vîrusê Korona beşêk do 15 rojan de bêro akerdene.
Nêweşxane de ke tede 40 cilî estê seba wakayanê muhtemelan ê Korona amadekarîye yena kerdene. Beşêkê bînî yê nêweşxaneyî de 24 cilî estê. Hetê bînî ra seba nêweşanê ke rewşa înan giran a, 5 cilî zî estê. Beşê hîrêyînî yê nêweşxaneyî de zî odayê bi cîhazê nefesî estê. Nê beşî de zî 6 cilî estê.
Endamê Koîteya Weşîye ya Qamişloyî Rûcîn Ehmed pare kerd ke beşê vîrusê Korona di waranê sûr û çeqeran ra yeno meydan. Rûcînî îfade kerd ke beno ke amadekarîya nêweşxaneyî 2 hewteyan dewam bikera û nêweşxane şarê Kantonê Qamişloyî rê xizmet bikero.
